CELEX: 62018CA0655
Language: lt
Date: 2020-03-04 00:00:00
Title: Byla C-655/18: 2020 m. kovo 4 d. Teisingumo Teismo (aštuntoji kolegija) sprendimas byloje (Administrativen sad – Varna (Bulgarija) prašymas priimti prejudicinį sprendimą) Teritorialna direktsia „Severna morska“ kam Agentsia Mitnitsi, Mitnitsa Varna teisių perėmėja / „Schenker“ EOOD (Prašymas priimti prejudicinį sprendimą – Muitų sąjunga – Reglamentas (ES) Nr. 952/2013 – Paėmimas iš muitinės priežiūros – Prekių, kurioms taikoma muitinio sandėliavimo procedūra, vagystė – 242 straipsnis – Už paėmimą atsakingas asmuo – Muitinės sandėlio steigimo leidimas – Sankcija už muitinės taisyklių pažeidimą – 42 straipsnis – Pareiga sumokėti trūkstamų prekių vertę atitinkančią sumą – Taikymas kartu su finansine sankcija – Proporcingumas)

11.5.2020   
            
            
               LT
            
            
               Europos Sąjungos oficialusis leidinys
            
            
               C 161/8
            
         
      2020 m. kovo 4 d. Teisingumo Teismo (aštuntoji kolegija) sprendimas byloje (Administrativen sad – Varna (Bulgarija) prašymas priimti prejudicinį sprendimą) Teritorialna direktsia „Severna morska“ kam Agentsia Mitnitsi, Mitnitsa Varna teisių perėmėja / „Schenker“ EOOD
      
      (Byla C-655/18) (1)
      
      (Prašymas priimti prejudicinį sprendimą - Muitų sąjunga - Reglamentas (ES) Nr. 952/2013 - Paėmimas iš muitinės priežiūros - Prekių, kurioms taikoma muitinio sandėliavimo procedūra, vagystė - 242 straipsnis - Už paėmimą atsakingas asmuo - Muitinės sandėlio steigimo leidimas - Sankcija už muitinės taisyklių pažeidimą - 42 straipsnis - Pareiga sumokėti trūkstamų prekių vertę atitinkančią sumą - Taikymas kartu su finansine sankcija - Proporcingumas)
      (2020/C 161/11)
      Proceso kalba: bulgarų
      
         Prašymą priimti prejudicinį sprendimą pateikęs teismas
      
      
         Administrativen sad
      
      
         Šalys pagrindinėje byloje
      
      
         Ieškovė: Teritorialna direktsia „Severna morska“ kam Agentsia Mitnitsi, Mitnitsa Varna teisių perėmėja
      
      
         Atsakovė: „Schenker“ EOOD
      
      
         dalyvaujant: Okrazhna prokuratura – Varna
      
      
         Rezoliucinė dalis
      
      
                  1.
               
               
                  2013 m. spalio 9 d. Europos Parlamento ir Tarybos reglamentą (ES) Nr. 952/2013, nustatantį Sąjungos muitinės kodeksą, reikia aiškinti taip: juo nedraudžiami nacionalinės teisės aktai, pagal kuriuos prekių, kurioms taikoma muitinio sandėliavimo procedūra, vagystės atveju leidimo steigti muitinės sandėlį turėtojui skiriama piniginė sankcija už muitų teisės aktų pažeidimą.
               
            
                  2.
               
               
                  Reglamento Nr. 952/2013 42 straipsnio 1 dalį reikia aiškinti taip: ja draudžiami nacionalinės teisės aktai, pagal kuriuos prekių, kurioms taikoma muitinio sandėliavimo procedūra, paėmimo iš muitinės priežiūros atveju leidimo steigti muitinės sandėlį turėtojas turi sumokėti ne tik piniginę baudą, bet ir tų prekių vertę atitinkančią sumą.
               
            
         (1)  OL C 4, 2019 1 7.